Татарстан Республикасы Министрлар Кабинетының 
“Татарстан Республикасының Мәгариф һәм фән министрлыгы мәсьәләләре” 
2009 ел, 8 май, 287 нче карары

Татарстан Республикасы Президентының “Татарстан Республикасының дәүләт хакимияте башкарма органнары структурасы турында” 2005 ел, 28 апрель, ПУ-147 нче һәм “Татарстан Республикасының Мәгариф һәм фән министрлыгы мәсьәләләре” 2008 ел, 31 декабрь, ПУ-713 нче указлары нигезендә, Татарстан Республикасы Министрлар Кабинеты КАРАР БИРӘ:

1. Татарстан Республикасының Мәгариф һәм фән министрлыгы турындагы нигезләмәне (карарга теркәлә) расларга.
2. Татарстан Республикасының Мәгариф һәм фән министрлыгы аппараты хезмәткәрләренең чик санын вазыйфаи окладлар буенча хезмәт өчен түләүнең 832,9 мең сумлык айлык фонды белән 166 берәмлек күләмендә, шуның 113 берәмлеге  – Татарстан Республикасы бюджеты акчасы исәбеннән финанслана торган вазыйфаи окладлар буенча хезмәт өчен түләүнең 567,5 мең сум күләмендәге айлык фонды белән, билгеләргә.
3. Татарстан Республикасының Мәгариф һәм фән министрлыгына министрның алты урынбасарын, шул исәптән ике беренче урынбасарын, булдырырга рөхсәт итәргә.
4. Татарстан Республикасының Мәгариф һәм фән министрлыгына:
бер атна эчендә хезмәткәрләрне эштән азат ителәчәкләре турында законнарда билгеләнгән тәртиптә кисәтергә;
аларны эштән азат итүгә бәйле чаралар үткәргәндә хезмәткәрләргә законнарда билгеләнгән тәртиптә гарантияләр һәм компенсацияләр тәэмин итәргә.
5. Түбәндәгеләр үз көчен югалткан дип санарга:
Татарстан Республикасы Министрлар Кабинетының “Татарстан Республикасының Мәгариф һәм фән министрлыгы мәсьәләләре” 2005 ел, 25 август, 424 нче карары;
“Татарстан Республикасы Министрлар Кабинетының “Татарстан Республикасының Мәгариф һәм фән министрлыгы мәсьәләләре” 2005 ел, 25 август, 424 нче карарына үзгәрешләр кертү турында” Татарстан Республикасы Министрлар Кабинетының 2005 ел, 29 декабрь, 664 нче карары;
“Татарстан Республикасы Министрлар Кабинетының “Татарстан Республикасының Мәгариф һәм фән министрлыгы мәсьәләләре” 2005 ел, 25 август, 424 нче карарына үзгәрешләр кертү хакында” Татарстан Республикасы Министрлар Кабинетының 2006 ел, 24 ноябрь, 571 нче карары;
“Татарстан Республикасы Министрлар Кабинетының “Татарстан Республикасының Мәгариф һәм фән министрлыгы мәсьәләләре” 2005 ел, 25 август, 424 нче карарына үзгәрешләр кертү турында” Татарстан Республикасы Министрлар Кабинетының 2007 ел, 20 сентябрь, 495 нче карары;
Татарстан Республикасы Министрлар Кабинетының “Татарстан Республикасы Министрлар Кабинетының кайбер карарларына үзгәрешләр кертү турында” 2008 ел, 21 апрель, 258 нче карары;
Татарстан Республикасы Министрлар Кабинетының “Татарстан Республикасы Министрлар Кабинетының кайбер карарларына үзгәрешләр кертү турында” 2008 ел, 29 май, 341 нче карарының 1 нче пунктындагы сигезенче һәм тугызынчы абзацлар;
“Татарстан Республикасы Министрлар Кабинетының “Татарстан Республикасының Мәгариф һәм фән министрлыгы мәсьәләләре” 2005 ел, 25 август, 424 нче карары белән расланган Татарстан Республикасының Мәгариф һәм фән министрлыгы структурасына үзгәрешләр кертү турында” Татарстан Республикасы Министрлар Кабинетының 2008 ел, 7 июль, 477 нче карары.
6. Бу карарның үтәлешен тикшерүдә тотуны Татарстан Республикасының Мәгариф һәм фән министрлыгына йөкләргә.

Татарстан Республикасы
Премьер-министры					             Р.Н.Миңнеханов

Татарстан Республикасы 
Мәгариф һәм фән министрлыгы турында нигезләмә
(2009 елның 8 маендагы 287 номерлы ТР МК карары белән расланды)

1. Төп нигезләмәләр

1.1. Татарстан Республикасы Мәгариф һәм фән министрлыгы (алга таба – Министрлык) Татарстан Республикасының мәгариф өлкәсендә дәүләт идарәсен һәм Россия Федерациясенең мәгариф өлкәсендәге “Россия Федерациясендә мәгариф турында” 2012 елның 29 декабрендәге 273-ФЗ номерлы федераль законга туры китереп тапшырылган аерым дәүләт вәкаләтләрен үтәүче башкарма хакимият органы булып тора.
Министрлыкның кыскартылган атамасы – ТР МһФМ.
1.2. Министрлыкның идарә системасына Татарстан Республикасының дәүләт мәгариф оешмалары һәм Татарстан Республикасы дәүләт мәгариф системасының башка оешмалары керә. 
1.3. Министрлык үз эшчәнлегендә Россия Федерациясе Конституциясенә,  Татарстан Республикасы Конституциясенә, Россия Федерациясе һәм Татарстан Республикасы законнарына, шулай ук бу Нигезләмәгә таяна. 
1.4. Үз вәкаләте чикләрендә Министрлык үз эшчәнлеген закон билгеләгән тәртиптә Россия Федерациясе, Татарстан Республикасының дәүләт хакимияте органнары, дәүләт учреждениеләре һәм башка оешмалар, җирле үзидарә органнары белән үзара хезмәттәшлектә алып бара. 
1.5. Министрлык юридик зат булып тора, үз балансына, исәп-хисап счетына һәм Россия Федерациясе һәм Татарстан Республикасы законнарына туры китереп ачыла торган башка төрле счетларга, Татарстан Республикасының ике дәүләт телендә язылган атамасы булган һәм Татарстан Республикасының Дәүләт гербы төшерелгән мөһергә, үз эшчәнлеген башкару өчен кирәкле башка төрле мөһерләр, штамплар һәм бланкларга ия. 
1.6. Министрлыкның урнашкан урыны: 420111, Казан ш., Кремль ур., 9 й.

2. Министрлыкның бурычлары

Министрлыкның төп бурычлары булып торалар:
мәгариф һәм фән өлкәсендә гражданнарның Конституциядә язылган гарантияләрен һәм законлы мәнфәгатьләрен тәэмин итү; 
икътисад һәм социаль өлкә тармаклары ихтыяҗларын югары профессиональ кадрлар белән тәэмин итү; 
Татарстан Республикасында мәгариф һәм фәннең камилләшүен тәэмин итү.

3. Министрлыкның функцияләре

3.1. Үз вәкаләте чикләрендә Министрлык түбәндәге функцияләрне башкару өчен җаваплы: 
Татарстан Республикасының башкарма хакимият органнарына беркетелгән эшчәнлек төрләренә лицензия бирү (01.08*) (үзләренә тапшырылган вәкаләтләр чикләрендә Татарстан Республикасы территориясендә мәгариф эшчәнлеге алып баручы оешмаларның мәгариф эшчәнлеген лицензияләү);
Татарстан Республикасының дәүләт мәгариф оешмаларының һәм алар тарафыннан төзелгән фәнни оешмаларның фәнни һәм фәнни-техник эшчәнлеген идарә итү (01.12.01*);
мәгарифне идарә итү (04.05*), шул исәптән:
мәктәпкәчә белем бирүне, гомуми белем бирү эшчәнлеген, балаларга өстәмә белем бирү буенча эшчәнлекне идарә итү (04.05.01*);
шул исәптән:
төп гомуми белем бирү программаларын тормышка ашыру өчен, хезмәткә түләүгә, дәреслекләр һәм уку әсбаплары, укыту чаралары, уеннар, уенчыклар сатып алуга (биналарны карап тотуга һәм коммуналь хезмәтләр өчен түләүгә чыгымнардан тыш) җирле бюджетларга кирәкле күләмдә субвенцияләр бирүне тәэмин итүне билгеләнгән тәртиптә идарә итү (04.05.01.1*);
Татарстан Республикасы карамагында булган оешмаларда бирелә торган мәктәпкәчә белем бирүне идарә итү (04.05.01.2*);
Татарстан Республикасы карамагында булган гомуми белем бирү оешмаларындагы эшчәнлекне идарә итү (04.05.01.3*);
Татарстан Республикасы карамагында булган оешмаларда балаларга өстәмә белем бирү буенча эшчәнлекне идарә итү (04.05.01.4*);
ятим балаларның һәм ата-ана тәрбиясеннән мәхрүм калган балаларның белем алуын идарә итү (04.05.02*);
сәламәтлек мөмкинлекләре чикләнгән балаларның белем алуын идарә итү  (04.05.03*);
тәртипләре социаль нормаларга туры килми торган (девиант) балалар һәм яшүсмерләрнең белем алуын идарә итү (04.05.04*);
урта һөнәри белем бирүне (федераль мәгариф оешмаларында алына торган белемнән гайре) билгеләнгән тәртиптә идарә итү (04.05.06*);
Татарстан Республикасы карамагында булган югары белем бирү оешмаларын билгеләнгән тәртиптә идарә итү (04.05.07*);
өстәмә һөнәри белем бирүне (федераль мәгариф оешмаларында алына торган белемнән гайре) билгеләнгән тәртиптә идарә итү (04.05.8*);
Татарстан Республикасы карамагында булып, мәгариф эшчәнлеге алып баручы оешмаларның педагогик хезмәткәрләрен, Татарстан Республикасы территориясендә урнашып, мәгариф эшчәнлеге алып баручы муниципаль һәм хосусый оешмаларның педагогик хезмәткәрләрен (физкультура һәм спорт өлкәсендәге мәгариф программаларын, медицина белеме һәм фармацевтика белеме мәгариф программаларын, сәнгать өлкәсендәге мәгариф программаларын тормышка ашыручы мәгариф эшчәнлеге алып баручы оешмаларның педагогик хезмәткәрләреннән гайре) аттестацияләү (04.05.09*);
Татарстан Республикасы территориясендә мәгариф эшчәнлеге алып баручы оешмаларның (“Россия Федерациясендә мәгариф турында” 2012 елның 29 декабрендәге 273-ФЗ номерлы федераль законның 6 нчы статьясындагы 1 нче өлешнең 7 нче пунктында күрсәтелгән оешмалардан гайре) эшчәнлегенә, шул исәптән мәгариф эшчәнлеген башкару өчен кирәкле әлеге оешмалар объектларының инвалидлар файдалана алырлык булуын тәэмин итүгә, һәм мәгариф өлкәсендә күрсәтелүче хезмәтләргә, шулай ук мәгариф өлкәсендә идарә итүне башкаручы җирле үзидарә органнары эшчәнлегенә мәгариф өлкәсендә дәүләт контроле (күзәтчелеге) (04.05.10*);
төп гомуми һәм урта гомуми белем бирүнең мәгариф программалары буенча дәүләт йомгаклау аттестациясен тәэмин итү һәм уздыру (04.05.12*);
опека һәм химаячелек буенча эшчәнлекне оештыру һәм башкару (04.05.13*);
Татарстан Республикасы территориясендә үзләренә тапшырылган вәкаләтләр чикләрендә мәгариф эшчәнлеге алып баручы оешмаларның мәгариф эшчәнлеген дәүләт аккредитацияләве (04.05.14*).
3.2. Үз вәкаләтләре чикләренә Министрлык хезмәттәшлек итә: 
түбәндәге функцияләрне башкарганда, Татарстан Республикасы Икътисад министрлыгы белән:
социаль-икътисадый программалаштыру (01.01*);
территориаль планлаштыру схемасын һәм Татарстан Республикасының территориаль планлаштыру схемасын тормышка ашыру планын төзүне тәэмин итү (01.05.1*);
инвестиция эшчәнлеге үсешен идарә итү (01.10*);
инновация эшчәнлеге үсешен идарә итү (01.11*);
Татарстан Республикасының ведомство дәүләт мәгълүмат ресурсларын формалаштыруны идарә итү (01.15.01.2*);
түбәндәге функцияләрне башкарганда, Татарстан Республикасы Финанс министрлыгы белән:
бюджет процессын (Татарстан Республикасы бюджеты һәм дәүләтнең бюджеттан тыш фондлары) идарә итү (01.02.1*);
бюджетара мөнәсәбәтләрне җайга салу (01.02.3*);
түбәндәге функцияләрне башкарганда, Татарстан Республикасы Төзелеш, архитектура һәм торак-коммуналь хуҗалык министрлыгы белән: 
төбәк дәрәҗәсендәге әһәмияткә ия капиталь төзелеш объектларын урнаштыру өчен территорияне планлаштыру буенча документлар әзерләүне тәэмин итү (01.05.2*);
шәһәр төзелешен проектлауның төбәк нормативларын әзерләүне тәэмин итү (01.05.3*);
физкультура-сәламәтләндерү һәм массакүләм спорт чараларын, шул исәптән республика күләмендәге һәм муниципалитетара чараларны, бөтенроссия һәм халыкара спорт ярышларын һәм укыту-тренировкалар үткәрү җыеннарын оештыруны  идарә итү (04.04.02*) функцияләрен башкарганда, Татарстан Республикасы Спорт министрлыгы белән; 
түбәндәге функцияләрне башкарганда, Татарстан Республикасы Гражданнар оборонасы һәм гадәттән тыш хәлләр министрлыгы белән:
гражданнар оборонасы өлкәсендә чаралар оештыруны һәм уздыруны идарә итү (02.01.01*);
муниципалитетара һәм төбәк характерындагы гадәттән тыш хәлләрне булдырмау һәм бетерү өлкәсендә идарә итү (02.01.02*);
Татарстан Республикасының янгын куркынычсызлыгын тәэмин итүне идарә итү (02.01.03*);
Татарстан Республикасының дәүләт мәгълүмат системалары үсешен идарә итү (дәүләт мәгълүмат ресурсларын формалаштыруны идарә итүдән гайре) (01.15.02*) функциясен башкарганда, Татарстан Республикасы Мәгълүматлаштыру һәм элемтә министрлыгы белән;
балигъ булмаганнарның сукбайлыгын һәм хокук бозуларын булдырмый калуны идарә итү (04.06.03*) функциясен башкарганда, Татарстан Республикасы Министрлар Кабинеты карамагындагы Балигъ булмаганнар эшләре буенча республика комиссиясе белән; 
Татарстан Республикасы милкендә булган күчемсез мөлкәттән (бинадан, корылмадан), транспорттан, җиһазлардан, мәдәни мирас объектларыннан файдалануны идарә итү (01.07.01*) функциясен башкарганда, Татарстан Республикасы Җир һәм мөлкәт мөнәсәбәтләре министрлыгы белән; 
альтернатив граждан хезмәтен оештыруны тәэмин итүне дә кертеп, Россия Федерациясе гражданнарының хәрби бурычларын үтәвен тәэмин итү (02.03*) функциясен башкарганда, Татарстан Республикасы Чакырылыш комиссиясе белән; 
социаль-икътисадый мониторинг нәтиҗәләре буенча, Татарстан Республикасының дәүләт мәгълүмат ресурсларын формалаштыруны идарә итү (01.15.01.1*) функциясен башкарганда, Татарстан Республикасы Социаль-икътисадый мониторинг комитеты белән; 
түбәндәге функцияләрне башкарганда, Татарстан Республикасы Хезмәт, халыкны эш белән тәэмин итү һәм социаль яклау министрлыгы белән:
хезмәткә түләүне, хезмәт мөнәсәбәтләрен, хезмәтнекеләр белән турыдан-туры бәйле мөнәсәбәтләрне җайга салу (01.13.01*);
хезмәтне саклауны идарә итү (01.13.02*);
энергияне һәм ресурсларны сакчыл тотуны идарә итү (01.14.*) функциясен башкарганда, Татарстан Республикасы Сәнәгать һәм сәүдә министрлыгы белән; 
җитештерү билгеләнешендәге продукциягә, товарлар һәм хезмәтләр күрсәтүгә бәяләрне (тарифларны) билгеләнгән тәртиптә җайга салу (01.09.02*) функциясен башкарганда, Татарстан Республикасының Тарифлар буенча комитеты белән;
түбәндәге функцияләрне башкарганда, Татарстан Республикасы Юстиция министрлыгы белән:
Татарстан Республикасының дәүләт хакимияте башкарма органнарының нормалар булдыру эшчәнлеген координацияләү (шул исәптән Татарстан Республикасының норматив хокукый актларының федераль законнарга һәм Татарстан Республикасы законнарына тәңгәл килүен контрольдә тоту) (02.04.01*);
республиканың башкарма хакимият органнарының норматив хокукый актларын дәүләт теркәвенә алу (02.04.03*);
архив эшенә идарә итү (01.15.03*) функциясен башкарганда, Татарстан Республикасы Архив эше буенча комитеты белән;
дәүләтнең яшьләр сәясәтен тормышка ашыру өлкәсендә идарә итү (04.07*) функциясен башкарганда, Татарстан Республикасы Яшьләр эшләре министрлыгы белән.
3.3. Үз вәкаләте чикләрендә һәм бу Нигезләмәнең 3.1 һәм 3.2 пунктларына туры китереп, Министрлык түбәндәге вәкаләтләрне башкара:
мәгариф һәм фән үсеше тенденцияләрен комплекслы анализлый һәм фаразлый;
дәүләтнең мәгариф өлкәсендәге социаль-икътисадый сәясәтен булдыруда һәм тормышка ашыруда катнаша;
мәнфәгатьле министрлыклар һәм Татарстан Республикасының башка дәүләт хакимияте органнары белән бергәләп, Татарстан Республикасының фәнни потенциалын үстерү сәясәтен булдыруда һәм тормышка ашыруда катнаша;
Россия Федерациясе һәм Татарстан Республикасы законнарын куллану тәҗрибәсен гомумиләштерә;
Россия Федерациясенең һәм Татарстан Республикасының мәгариф һәм фән өлкәсендәге законнарын камилләштерү, Татарстан Республикасы карамагында булган мәгариф оешмаларында укчыларга, тәрбияләнүчеләргә һәм эшләүчеләргә социаль ярдәм чаралары билгеләү буенча тәкъдимнәр булдыра һәм аларны, билгеләнгән тәртиптә, Татарстан Республикасы Министрлар Кабинетына кертә, аларны тормышка ашыруны контрольдә тота;
мәгариф һәм фән өлкәсендә ведомство норматив актларын нәшер итә;
Татарстан Республикасы Министрлар Кабинеты кушуы буенча, законнарга туры китереп, мәгариф оешмаларының һәм башка оешмаларның гамәлгә куючысы булып тора;
законнар билгеләгән тәртиптә, мәгариф һәм фән өлкәсендәге республика программаларының дәүләт заказчысы функцияләрен башкара;
законнар күздә тоткан тәртиптә, Татарстан Республикасы дәүләт хакимиятенең башкарма органнары катнашында, Татарстан Республикасының дәүләт программаларын һәм ведомствоның максатчан программаларын төзү, тормышка ашыру һәм нәтиҗәлелеген бәяләүнең Татарстан Республикасы Министрлар Кабинетының “Татарстан Республикасының дәүләт программаларын һәм ведомствоның максатчан программаларын төзү, тормышка ашыру һәм нәтиҗәлелеген бәяләү тәртибен һәм Татарстан Республикасының дәүләт программалары исемлеген раслау турында” 2012 елның 31 декабрендәге 1199 номерлы карары белән расланган тәртибенә туры китереп, Татарстан Республикасының дәүләт программаларын һәм ведомствоның максатчан программаларын төзи; 
республикада инновацион инфраструктура булдыру программаларын, шул исәптән венчур фондлар, хәтәрлекләрне иминиятләштерү фондлары, яңа технологияләр хәрәкәте үзәкләре, бизнес-инкубаторлар, технопарклар, шулай ук фәннең матди-техник, тәҗрибәләр үткәрү һәм приборлар базасын төзүдә катнаша;
инновацияле проектларны алга этәрү максатыннан, күргәзмәләр һәм ярминкәләр оештыра;
законнарга туры китереп, эшчәнлегенең билгеләнгән өлкәсендә дәүләт ихтыяҗлары һәм Министрлык ихтыяҗлары  өчен товарлар, эшләр, хезмәт күрсәтүләрне (фәнни-тикшеренү, тәҗрибә-конструкторлык һәм технологик эшләрне дә кертеп) сатып ала;
коммерция ягыннан перспективалы проектларны ачыклау, фәнни-техник эшкәртмәләргә экспертиза уздыру максатыннан, фәнни-техник эшкәртмәләрнең бердәм мәгълүмат базасын булдыруда катнаша;
хезмәт базарын өйрәнүдә һәм, үз вәкаләтләре чикләрендә, белгечләр әзерләү фаразларын төзүдә катнаша;
Министрлык карамагында булган мәгариф оешмалары өчен, ел саен, укучыларның барлык категорияләрен кабул итүнең контроль цифрларын, Татарстан Республикасы бюджеты акчасы хисабына укыту өчен кабул ителүче студентларның гомуми санын һәм аларны кабул итү структурасын билгели, Татарстан Республикасы бюджеты акчасы хисабына дәүләтнең һөнәри мәгариф оешмаларына һәм дәүләтнең югары белем бирү мәгариф оешмаларына укырга кабул ителүче гражданнарының санын карап тикшерә һәм килештерә;
яңа мәгълүмат технологияләрен булдыруны һәм аларны Министрлыкка буйсынучы оешмаларның белем бирү процессында файдалануны координацияләүне дә кертеп, мәгарифне һәм фәнне мәгълүматлаштыруны оештыра, шул исәптән ерактан торып белем алу системасын булдыру максатыннан да;
җәмгыять өчен әһәмиятле проектларга, шулай ук уку, тикшеренү, спорт эшчәнлегендә һәм сәнгать өлкәсендә аеруча зур уңышларга ирешкән балаларга, үсмерләргә һәм студентларга грантлар, стипендияләр белән һәм оештыру ягыннан ярдәм итү турында тәкъдимнәр әзерли;
фән һәм техника өлкәсендә Татарстан Республикасының дәүләт премияләрен бирү турында тәкъдимнәр кертә;
Татарстан Республикасы вәкаләте чикләрендә мәгариф оешмаларының педагогик хезмәткәрләрен һөнәргә укытуны һәм өстәмә һөнәри белем бирүне оештыра;
Татарстан Республикасы карамагында булып, мәгариф эшчәнлеге алып баручы оешмаларның педагогик хезмәткәрләрен, мәгариф эшчәнлеге алып баручы муниципаль һәм хосусый оешмаларның педагогик хезмәткәрләрен (физкультура һәм спорт өлкәсендәге мәгариф программаларын, медицина белеме һәм фармацевтика белеме мәгариф программаларын, сәнгать өлкәсендәге мәгариф программаларын тормышка ашыручы мәгариф эшчәнлеге алып баручы оешмаларның педагогик хезмәткәрләреннән гайре) аттестацияләүне оештыра;
мәгарифне идарә итү органнарының эшчәнлеген мәгариф эшчәнлеге мәсьәләләре буенча фәнни-методик яктан тәэмин итә;
мәгариф һәм фән өлкәсендә конференцияләр, киңәшмәләр, күргәзмәләр, бәйгеләр, фестивальләр уздыруны оештыра;
гомуми урта, һөнәри һәм өстәмә белем бирү оешмаларында традицияләрнең, гореф-гадәтләрнең, Татарстан Республикасында яшәүче халыкларның татар, рус һәм башка телләре милли үзенчәлекләренең саклануын һәм үстерелүен тәэмин итүгә юнәлдерелгән программа чараларын әзерли һәм тормышка ашыра;
гражданнарның белемне туган телендә алуга Конституциядә язылган хокукын тормышка ашыру өчен шартлар тудыруга контрольлекне тәэмин итә;
Министрлык карамагында булган оешмаларны федераль бюджеттан һәм Татарстан Республикасы бюджетыннан финанслауга закон билгеләгән тәртиптә бюджет заявкалары формалаштыра;
Татарстан Республикасы Министрлар Кабинетына мәгарифне финанслауның республика нормативлары турында тәкъдимнәр кертә һәм бүлеп бирелгән бюджет акчасының максатчан һәм нәтиҗәле файдаланылуын контольдә тота;
егерме сигезенче абзац көчен югалтты;
дәреслекләр һәм фәнни китаплар бастырып чыгаруга үз вәкаләте чикләрендә ярдәм итә;
Татарстан Республикасы дәүләт хакимиятенең бүтән башкарма органнары белән бергәләп, Татарстан Республикасы Министрлар Кабинетына хезмәт нормаларын һәм мәгариф оешмаларында хезмәткә түләүнең дәүләт нормативларын билгеләү буенча тәкъдимнәр кертә;
билгеләнгән тәртиптә мәгариф һәм фән мәсьәләләре буенча халыкара хезмәттәшлек итә, үз вәкаләте чикләрендә Татарстан Республикасының халыкара йөкләмәләре үтәлешен тәэмин итә, мәгариф һәм фән өлкәсендә халыкара оешмалар эшчәнлегендә катнаша;
бердәм дәүләт имтиханында катнашучыларның имтихан эшләрен билгеләнгән тәртиптә тикшерә, бердәм дәүләт имтиханында катнашучылар һәм аның нәтиҗәләре турында Татарстан Республикасының мәгълүмат базаларын формалаштыра һәм алып бара;
үз вәкаләте чикләрендә мәгариф оешмаларын мәгълүмат белән тәэмин итә, дәүләт аккредитациясенә ия һәм гомуми белем бирү мәгариф программаларын тормышка ашыручы мәгариф оешмаларында белем бирү процессында файдалану өчен киңәш ителгән яки рөхсәт ителгән дәреслекләрнең федераль исемлекләренә туры китереп, дәреслекләр белән һәм әлеге мәгариф оешмаларында белем бирү процессында файдалану рөхсәт ителгән уку әсбаплары белән тәэмин итүне оештыра;
Татарстан Республикасы гомуми белем бирү оешмалары карамагындагы җәмәгать туклануы предприятиеләрендә сатылучы продукциягә (товарларга) Татарстан Республикасының Тарифлар буенча комитеты куйган өстәлмә хакларның мөмкин булган иң югары дәрәҗәсен куллану өлкәсендә аның белән хезмәттәшлек итә;
Министрлыкның, эшчәнлекләре Министрлык эшчәнлегенә бәйле яки аның карамагы өлкәсендә торучы оешмаларның мобилизацион әзерлеген һәм мобилизацияләнүен оештыра һәм тәэмин итә, шулай ук бу чараларны методик яктан тәэмин итә;
Министрлыкка буйсынучы оешмалар булып торучы заказчылар өчен заказлар урнаштыру (Татарстан Республикасының дәүләт ихтыяҗлары өчен Үзәкләштерелгән рәвештә сатып алынучы товарларның, заказ бирелүче эшләр һәм хезмәт күрсәтүләрнең Татарстан Республикасы Министрлар Кабинетының “Татарстан Республикасының дәүләт ихтыяҗлары өчен товар китерүчеләрне (подрядчыларны, башкаручыларны) үзәкләштерелгән билгеләүне оештыру мәсьәләләре һәм Татарстан Республикасы Министрлар Кабинетының аерым актларын көчләрен югалткан дип тану турында” 2008 елның 28 августындагы 615 номерлы карары белән расланган тәгаенләштерелгән исемлеге буенча заказ урнаштырудан гайре) функциясен башкаруга вәкаләтле орган буларак эш итә;
“Дәүләт ихтыяҗларын һәм муниципаль ихтыяҗларны тәэмин итү өчен, товарлар, эшләр, хезмәт күрсәтүләр сатып алу өлкәсендә контракт системасы турында” 2013 елның 5 апрелендәге 44-ФЗ номерлы федераль законга туры китереп, электрон мәйданчык операторына вәкаләтле орган исеменнән эш итәргә хокуклы затның көчәйтелгән электрон имзасы белән имзаланган төзелгән контрактның заказчының көчәйтелгән электрон имзасы белән имзаланган күчермәсен җибәрә;
яраклаштырылган төп гомуми белем бирү программалары буенча мәгариф эшчәнлеге алып баручы мәгариф оешмаларында, ятим балалар һәм ата-ана кайгыртуыннан мәхрүм калган балалар өчен булган мәгариф оешмаларында, ачык һәм ябык типтагы махсус укыту-тәрбия учреждениеләрендә, озак дәвалануга мохтаҗ балалар өчен шифаханә тибындагы мәгариф оешмаларында һәм мәгариф эшчәнлеге алып баручы башка оешмаларда, Татарстан Республикасы законнары билгели торган нормативларга туры китереп, төп гомуми белем бирү программалары буенча һәркем өчен мөмкин булган һәм түләүсез мәктәпкәчә, башлангыч гомуми, төп гомуми, урта гомуми белем бирүне (исемлеге Россия Федерациясе Хөкүмәте тарафыннан раслана торган федераль мәгариф оешмаларында алынучы белемнән гайре) оештыра;
ата-ана кайгыртуыннан мәхрүм калган балалар турында дәүләт мәгълүмат банкының төбәк операторы вәкаләтләрен билгеләнгән тәртиптә башкара;
Татарстан Республикасындагы балигъ булмаган затларга карата опека һәм химаячелек эшчәнлеген оештыру һәм алып бару буенча Татарстан Республикасының кайбер дәүләт вәкаләтләре бирелгән җирле үзидарә, муниципаль берәмлекләр органнарының эшчәнлегенә контрольлек итә;
ата-ана кайгыртуыннан мәхрүм калган балаларны гаиләгә урнаштыруның барлык формаларында бер тапкыр бирелә торган пособиене билгели һәм түли;
үз вәкаләтенә туры китереп, башкарма хакимиятнең федераль органнары, аларның территориаль органнары, Россия Федерациясе субъектларының башкарма хакимият органнары, Россиянең һәм чит илләрнең башка органнары һәм оешмалары белән төзелгән килешүләр, шартнамәләр, гавами-хокукый характердагы башка актлар реестрын алып бара;
ел саен, 1 февральгә кадәр, коррупциягә каршы сәясәт чараларын тормышка ашыру турында Татарстан Республикасының коррупциягә каршы сәясәтен тормышка ашыру буенча махсус дәүләт органына отчет бирә; 
Татарстан Республикасының ведомствога буйсынучы казна, бюджет һәм автоном дәүләт учреждениеләрен (алга таба – дәүләт учреждениеләре) гамәлгә куючы функцияләрен һәм вәкаләтләрен башкара, шул исәптән:
ведомствога буйсынучы дәүләт учреждениеләрен төзү, үзгәртеп оештыру, тибын үзгәртү, бетерү турында карарлар проектларын әзерли, аларның уставларын раслый һәм аларга үзгәрешләр кертә;
балалар өчен социаль инфраструктура объекты булып торучы дәүләт учреждениесен үзгәртеп кору, модернизацияләү, билгеләнешен үзгәртү турында яки бетерү турында карар кабул ителгәнгә кадәр, кабул ителәчәк карарның балаларның яшәвен, белем алуын, тәрбияләнүен, үсешен, ялын һәм савыгуын тәэмин итү өчен, аларга медицина, дәвалау-профилактика ярдәме күрсәтү өчен, социаль хезмәт күрсәтү өчен нәтиҗәләре нинди буласын алдан экспертлар бәяләвен уздыра;
дәүләт учреждениесе уставы күздә тоткан төп эшчәнлек төрләренә туры китереп, ведомствога буйсынучы дәүләт учреждениеләренә физик һәм юридик затларга дәүләт хезмәтләре күрсәтүгә (эшләр башкаруга) дәүләт заданиесен формалаштыра һәм раслый;
ведомствога буйсынучы дәүләт учреждениеләрен гамәлгә куючының башка функцияләрен һәм вәкаләтләрен башкара;
ведомствога буйсынучы дәүләт учреждениеләре тарафыннан күрсәтелүче дәүләт хезмәтләренең сыйфат стандартлары проектларын әзерли; 
ел саен ведомствога буйсынучы дәүләт учреждениеләре тарафыннан чынлыкта күрсәтелүче дәүләт хезмәтләре сыйфатының Татарстан Республикасының дәүләт хезмәтләре сыйфатының билгеләп куелган стандартларына туры килүен бәяләү уздыра;
ведомствога буйсынучы дәүләт учреждениеләре эшчәнлегенең дәүләт учреждениеләре эшчәнлеген бәяләүнең билгеләп куелган критерийларына туры килүен бәяләү уздыра;
Россия Федерациясендә законнар кулланылышын мониторинглауның Россия Федерациясе Хөкүмәте тарафыннан расланган методикасына туры китереп, үз вәкаләте чикләрендә Татарстан Республикасында законнар кулланылышын мониторинглый;
гражданнарның мөрәҗәгатьләрен карап тикшерү өчен, Россия Федерациясе законнары һәм Татарстан Республикасы законнары билгеләгән тәртиптә, үз вәкаләтенә керүче сораулар буенча гражданнарга телдән һәм язмача формаларда консультация бирү рәвешендә түләүсез юридик ярдәм күрсәтә;
социаль ярдәмгә һәм социаль яклауга мохтаҗ гражданнарга гаризалар, шикаятьләр, үтенечләр һәм хокукый характердагы башка документларны тутыру рәвешендә, федераль законнар һәм Россия Федерациясенең башка норматив хокукый актлары билгеләгән очракларда һәм тәртиптә, түләүсез юридик ярдәм күрсәтә һәм гражданинның мәнфәгатьләрен судларда, дәүләт һәм муниципалитет органнарында, оешмаларда яклый;
ятим балаларны һәм ата-ана кайгыртуыннан мәхрүм калган балаларны, ятим балалар һәм ата-ана кайгыртуыннан мәхрүм калган балалар исәбенә керүче затларны билгеләнгән тәртиптә торак белән тәэмин итә;
 аларның дәрәҗәсен һәм юнәлдерелгәнлеген исәпкә алып, үрнәк төп гомуми белем бирү программаларына (төбәк, милли һәм этномәдәни үзенчәлекләрне исәпкә алу өлешендә) экспертиза уздыруда катнаша;
Татарстан Республикасының төбәк һәм этномәдәни үзенчәлекләрен исәпкә алуны, гражданнарның Россия Федерациясе халыклары телләре исәбенә керүче  туган телләрендә белем алуга һәм Россия Федерациясе халыклары телләре исәбенә керүче туган телләрен һәм Россия халыклары әдәбиятын туган телләрендә өйрәнүгә хокукларын тормышка ашыруны тәэмин итү максатларында, дәреслекләргә экспертиза уздыруда катнаша;  
Россия Федерациясе халыклары телләре исәбенә керүче туган тел һәм Россия халыклары әдәбияты буенча уку әсбапларын туган телдә чыгаручы оешмаларны сайлап алуда катнаша;
мәгариф эшчәнлеге алып баручы һәм Татарстан Республикасы карамагында торучы оешмаларның педагогик хезмәткәрләренең, мәгариф эшчәнлеге алып баручы муниципаль һәм хосусый оешмаларның педагогик хезмәткәрләренең (физкультура һәм спорт өлкәсендәге мәгариф программаларын, медицина белеме һәм фармацевтика белеме мәгариф программаларын, сәнгать өлкәсендәге мәгариф программаларын тормышка ашыручы мәгариф эшчәнлеге алып баручы оешмаларның педагогик хезмәткәрләреннән гайре) квалификация категорияләрен билгеләү максатларында аттестация уздыручы аттестация комиссияләрен төзи; 
төп гомуми һәм урта гомуми белем бирүнең мәгариф программалары буенча дәүләт йомгаклау аттестациясен уздыруны тәэмин итә;
төп гомуми һәм урта гомуми белем бирүнең мәгариф программалары буенча белем алып, дәүләт йомгаклау аттестациясен узу өчен Россия Федерациясе халыклары телләре исәбенә керүче туган телләрен һәм Россия Федерациясе халыклары телләре исәбенә керүче туган телләрендә Россия халыклары әдәбиятын өйрәнгәннәр һәм Россия Федерациясе халыклары телләре исәбенә керүче туган телләреннән һәм Россия Федерациясе халыклары телләре исәбенә керүче туган телләрендә Россия халыклары әдәбиятыннан имтихан сайлаганнар өчен урта гомуми белем бирүнең мәгариф программалары буенча дәүләт йомгаклау аттестациясен уздыру формаларын һәм тәртибен билгели;
Татарстан Республикасы территориясендә төп гомуми яки урта гомуми белем бирүнең мәгариф программалары буенча дәүләт йомгаклау аттестациясен уздырганда, гражданнарны иҗтимагый күзәтүчеләр сыйфатында аккредитацияли;
төп гомуми һәм урта гомуми белем бирүнең төп мәгариф программаларын үзләштергән укучыларның дәүләт йомгаклау аттестациясен уздыруны тәэмин итүнең төбәк мәгълүмат системасын формалаштыру һәм алып баруны оештыра;
кайбер уку предметлары тирәнтен өйрәнелә торган дәүләтнеке булган һәм муниципаль мәгариф оешмаларына төп гомуми һәм урта гомуми белем алу өчен, яки профильле белем алу өчен кабул ителгәндә яки күчерелгәндә, индивидуаль (бәйге нигезендә) сайлап алу очракларын һәм тәртибен билгели;
белем турында һәм (яки) квалификация турында бирелгән документлар, укыганлык турында документлар хакында, бу мәгълүматларны “Белем турында һәм (яки) квалификация турында документлар, укыганлык турында документлар хакында мәгълүматларның федераль реестры” федераль мәгълүмат системасына кертү юлы белән, башкарма хакимиятнең мәгариф өлкәсендә контрольлек һәм күзәтчелек итү функцияләрен башкаручы федераль органына мәгълүматлар бирә;
балигъ булмаган укучыларның балаларының мәктәпкәчә белемне гаиләдә укыту формасында алуын тәэмин итүче әти-әниләренә (законлы вәкилләренә), түләү алмыйча, методик, психологик-педагогик, диагностик һәм консультация рәвешендә ярдәм күрсәтүне тәэмин итә; 
Татарстан Республикасы территориясендә дәүләт йомгаклау аттестациясен уздырганда, төп гомуми һәм урта гомуми белем бирүнең мәгариф программалары буенча дәүләт йомгаклау аттестациясен уздыру өчен дәүләт имтихан комиссияләрен төзи;
ел саен “Интернет” мәгълүмат-телекоммуникация челтәрендәге рәсми сайтында Татарстан Республикасында мәгарифнең торышын һәм перспективасын анализлау турында йомгаклау (еллык) хисабын бастырып чыгара;
экстремистлык эшчәнлегенә һәм террорчылыкка каршы торуда, Министрлыкка беркетелгән мөлкәтнең террорчылыктан якланганлыгын тәэмин итүдә катнаша;
үз вәкаләте чикләрендә Татарстан Республикасында милләтара һәм конфессияара мөнәсәбәтләрне мониторинглауның һәм дини, милли нигездәге низагларны иртәрәк алдан кисәтүнең комплекслы системасы кысасында мәгълүмат җыя һәм Татарстан Республикасының дәүләт сәясәтен тормышка ашыручы һәм мәдәният өлкәсендәге мөнәсәбәтләрне җайга салучы башкарма хакимият органына тапшыра;
мәгариф эшчәнлеге алып баручы оешмаларның мәгариф эшчәнлеге сыйфатын бәйсез бәяләү уздыруны оештыру өчен, федераль законнарга туры китереп, шартлар тудыра;
Татарстан Республикасы территориясендә урнашкан мәгариф эшчәнлеге алып баручы оешмаларның мәгариф эшчәнлеге сыйфатын бәйсез бәяләү уздыру буенча җәмәгать оешмалары катнашында иҗтимагый совет төзи һәм аның турындагы нигезләмәне раслый;
федераль законнарга туры китереп, мәгариф эшчәнлеге алып баручы оешмаларның мәгариф эшчәнлеге сыйфатын бәйсез бәяләү нәтиҗәләре турында үзенең “Интернет” мәгълүмат-телекоммуникация челтәрендәге рәсми сайтына һәм дәүләт һәм муниципалитет учреждениеләре турында мәгълүмат урнаштыру өчен билгеләнгән рәсми сайтка мәгълүмат урнаштыра;
үзенең “Интернет” мәгълүмат-телекоммуникация челтәрендәге рәсми сайтында мәгариф эшчәнлеге алып баручы оешмаларның мәгариф эшчәнлеге сыйфаты турында гражданнарның фикер белдерүенең техник мөмкинлеген тәэмин итә;
юридик затларның документларын карап тикшерә һәм белем бирү һәм тәрбия эше объектларының, Министрлык эшчәнлеге өлкәсендә тормышка ашырылучы киң масшаблы инвестиция проектларының Татарстан Республикасы Җир кодексының 33.3 нче статьясында күрсәтелгән критерийларга, андый критерийларның Татарстан Республикасы Президенты тарафыннан билгеләнүче сыйфат һәм (яки) сан күрсәткечләренә туры килүе турында йомгаклау нәтиҗәләре проектларын килештерә;
мәгариф оешмалары өчен федераль бюджет акчасына сатып алынучы автобусларны кабул итә;
Министрлыкка буйсынучы дәүләт мәгариф оешмалары җитәкчеләре вазифасына кандидатларны һәм Министрлыкка буйсынучы дәүләт мәгариф оешмалары җитәкчеләрен аттестацияләүне оештыра;
террорчылыкка каршы тору буенча чаралар уздырганда, өйрәнүләр үткәрүдә катнаша;
террорчылыкны булдырмау өлкәсендәге чараларны, шулай ук Татарстан Республикасының дәүләт программаларын әзерләүдә, аны уздыруның ахыр нәтиҗәләрен минимальләштерүдә һәм бетерүдә катнаша.
3.4. Министрлык мәгариф өлкәсендәге “Россия Федерациясендә мәгариф турында” 2012 елның 29 декабрендәге 273-ФЗ номерлы федераль законга туры китереп тапшырылган түбәндәге вәкаләтләрне башкара:
Татарстан Республикасы территориясендә мәгариф эшчәнлеге алып баручы оешмаларның (“Россия Федерациясендә мәгариф турында” 2012 елның 29 декабрендәге 273-ФЗ номерлы федераль законның 6 нчы статьясындагы 1 нче өлешнең 7 нче пунктында күрсәтелгән оешмалардан гайре), шулай ук Татарстан Республикасы территориясендә мәгариф өлкәсендә идарә итүче җирле үзидарә органнарының эшчәнлегенә мәгариф өлкәсендә дәүләт контроле (күзәтчелеге);
Татарстан Республикасы территориясендә мәгариф эшчәнлеге алып баручы оешмаларның (“Россия Федерациясендә мәгариф турында” 2012 елның 29 декабрендәге 273-ФЗ номерлы федераль законның 6 нчы статьясындагы 1 нче өлешнең 7 нче пунктында күрсәтелгән оешмалардан гайре) мәгариф эшчәнлеген лицензияләү һәм дәүләт аккредитацияләве;
белем турындагы һәм (яки) квалификация турындагы документларны раслау.
3.5. Министрлык үз вәкаләте чикләрендә түбәндәге хокукларга ия:
Министрлык карамагында булган оешмалар җитәкчеләрен һәм җитәкчеләрнең урынбасарларын вазифага билгели һәм вазифасыннан азат итә;
республиканың мәгариф һәм фән системасындагы мөлкәтен идарә итү мәсьәләләрен, билгеләнгән тәртиптә, Татарстан Республикасы дәүләт хакимиятенең дәүләт мөлкәтен идарә итү буенча башкарма органы белән килештерә;
Министрлык карамагында булган мәгариф оешмалары өчен төзелеш нормалары һәм кагыйдәләре, санитария нормалары, укучыларның, тәрбияләнүчеләрнең сәламәтлеген саклау, укыту процессының җиһазланганлыгы һәм укыту бүләмәләрен җиһазлау өлешендә мәгариф оешмаларына федераль таләпләргә өстәмә таләпләр куя; 
мәгариф һәм фән дәүләт оешмаларын, башка оешмаларны һәм аларның филиалларын, вәкиллекләрен билгеләнгән тәртиптә оештыру, исемен үзгәртү, үзгәртеп оештыру һәм бетерү турында, билгеләнгән тәртиптә, Татарстан Республикасы Министрлар Кабинетына тәкъдимнәр кертә;
Татарстан Республикасы дәүләт хакимиятенең башкарма органнарыннан, җирле үзидарә органнарыннан, мәгариф эшчәнлеге алып баручы оешмалардан һәм башка оешмалардан Министрлыкка йөкләнгән вәкаләтләрне башкару өчен кирәкле  мәгълүматлар, материаллар һәм документлар сорап ала;
милли һәм төбәктәге социаль-икътисадый, экологик, мәдәни, демографик һәм башка үзенчәлекләрне исәпкә алып, мәгарифне үстерүнең төбәк программаларын төзүдә һәм тормышка ашыруда катнаша; 
үз вәкаләтләре чикләрендә, үтәү мәҗбүри булган күрсәтмәләр бирә һәм закон рөхсәт иткән башка төрле тәэсир итү чараларын башкара;
Министрлыкның административ хокук бозулар турында беркетмәләр төзергә вәкаләтле вазифаи затлары исемлеген билгели;
мәгариф эшчәнлегенә лицензия алган һәм дәүләт аккредитациясен үткән  мәгариф оешмаларының мәгълүматлар базасын формалаштыру һәм алып бару эшен башкара;
 мәгариф өлкәсендә контрольлек һәм күзәтчелек нәтиҗәләрен дәүләт исәбенә алуны, шул исәптән мәгариф өлкәсендә контрольлек һәм күзәтчелек буенча төбәк дәүләт мәгълүмат системасын булдыру һәм эксплуатацияләүне башкара; 
 үз вәкаләте чикләрендә, Татарстан Республикасы территориясендә урнашкан мәгариф оешмаларының (“Россия Федерациясендә мәгариф турында” 2012 елның 29 декабрендәге 273-ФЗ номерлы федераль законның 6 нчы статьясындагы 1 нче өлешнең 7 нче пунктында күрсәтелгән оешмалардан гайре), мәгариф эшчәнлеге алып баручы башка оешмаларның, шулай ук мәгариф өлкәсендә идарә итүче җирле үзидарә органнарының Россия Федерациясе законнарын үтәвенә мәгариф өлкәсендә дәүләт контроле (күзәтчелеге) тәртибендә урынга барып (планлы һәм планнан тыш) тикшерүләр һәм документларны (планлы һәм планнан тыш) тикшерүләр уздыра; 
башкарма хакимиятнең мәгариф өлкәсендә контрольлек һәм күзәтчелек итү функцияләрен башкаручы федераль органына тапшыру өчен, билгеләнгән тәртиптә, тиешле вакытка түбәндәге документларны әзерләп куя:
бирелгән субвенцияләрнең сарыф ителүе турында, фаразланучы максатчан күрсәткечләр билгеләнгән очракта, аларга ирешү турында квартал саен отчет; 
мәгариф өлкәсендә тапшырылган вәкаләтләр мәсьәләләре буенча Татарстан Республикасы дәүләт хакимияте органнары тарафыннан кабул ителүче норматив хокукый актларның нөсхәләре;
мәгариф өлкәсендә контрольлек һәм күзәтчелек итү мәсьәләләре буенча федераль мәгълүмат базаларын формалаштыру һәм алып бару өчен кирәкле мәгълүматлар (шул исәптән мәгълүмат базалары);
таныклыклар реестрын алып бару өчен, мәгариф эшчәнлеге алып баручы – урта һөнәри белем бирү мәгариф программаларын тормышка ашыручы оешмаларның мәгариф эшчәнлеген дәүләт аккредитацияләве нәтиҗәләре турында мәгълүматлар; 
Россия Федерациясе субъектларының дәүләт хакимияте органнарының мәгариф өлкәсендә тапшырылган вәкаләтләрне үтәвенең тулылыгына һәм сыйфатына контрольлек һәм күзәтчелек итү өчен кирәкле башка төрле документлар һәм мәгълүмат;
расланган тикшерү планына туры китереп, яисә гражданнарның, юридик затларның мөрәҗәгатьләрендә бәян ителгән яки башка чыганаклардан кергән  ихтимал хокук бозулар турындагы мәгълүмат нигезендә, мәгариф оешмаларының яки мәгарифне идарә итү органнарының эшчәнлеген тикшерә;
тикшерүләр үткәрү өчен кирәкле материаллар һәм документлар сорап ала һәм аларга экспертиза уздыра;
белем бирү сыйфатына экспертиза ясый, мәгариф оешмасында укучылар һәм тәрбияләнүчеләр белән тест уздыра;
Россия Федерациясе законнары билгеләгән очракларда, мәгариф эшчәнлеге алып бару хокукына лицензиянең гамәлдә булуын тулысынча яки белем бирүнең аерым программалары буенча мәгариф эшчәнлеге алып бару өлешендә туктатып тора яисә әлеге лицензияне гамәлдән чыгара, шулай ук мәгариф оешмасының дәүләт аккредитацияләве турындагы таныклыгының гамәлдә булуын туктатып тора яисә мәгариф оешмасын дәүләт аккредитациясеннән тулысынча яки белем бирүнең аерым программалары буенча мәхрүм итә;
мәгариф өлкәсендә законнар бозылу фактларына чик куя, шулай ук Россия Федерациясе законнары күздә тоткан – юридик затларның яки гражданнарның эшчәнлекнең билгеләнгән өлкәсендә мәҗбүри таләпләрне бозуы нәтиҗәләрен булдырмауга һәм (яки) бетерүгә юнәлдерелгән чикләү, кисәтү һәм профилактика характерындагы чаралар күрә, шул исәптән мәгариф оешмаларына, шулай ук мәгариф өлкәсендә идарә итүче җирле үзидарә органнарына үтәү өчен мәҗбүри булган күрсәтмәләр җибәрү юлы белән;
Министрлыкка норматив хокукый актлар белән беркетелгән башка төрле вәкаләтләрне башкара.

4. Министрлыкның эшчәнлеген оештыру

4.1. Министрлыкка закон билгеләгән тәртиптә вазифасына билгеләп куела һәм вазифасыннан азат ителә торган министр башлык булып тора. 
4.2. Министр:
закон билгеләгән тәртиптә вазифасына билгеләп куелучы һәм вазифасыннан азат ителүче урынбасарлар тота, алар арасында вазифаларны бүлеп бирә;
бер генә кеше идарәсе нигезендә Министрлыкның эшен оештыра һәм Министрлыкка йөкләнгән функцияләрнең үтәлүе өчен персональ җаваплы була;
дәүләт хакимияте органнары, җирле үзидарә органнары һәм оешмалар белән мөнәсәбәтләрдә Министрлык исеменнән эш итә;
хезмәткәрләрнең билгеләнгән саны, хезмәткә түләү фонды һәм бюджет ассигнованиеләре чикләрендә штат расписаниесен һәм Министрлык аппаратын тотуга чыгымнар сметасын раслый;
үз вәкаләте чикләрендә билгеләнгән тәртиптә боерыклар игълан итә һәм аларны гамәлдән чыгара, кагыйдәләр, инструкцияләр, нигезләмәләр раслый (зарурлык булганда – дәүләт хакимиятенең бүтән башкарма органнары белән бергәләп), аларны үтәү турында күрсәтмәләр бирә һәм контрольне оештыра;
Министрлык хезмәткәрләрен һәм Министрлык аларны гамәлгә куючы вәкаләтләрен башкара торган оешмаларның җитәкчеләрен, билгеләнгән тәртиптә, вазифасына билгеләп куя һәм вазифасыннан азат итә; 
аеруча осталык күрсәткән хезмәткәрләрне, билгеләнгән тәртитә, мактаулы исемнәр бирүгә һәм дәүләт бүләкләре белән бүләкләүгә тәкъдим итә, матди һәм мораль бүләкләү чараларын күрә, билгеләнгән тәртиптә ведомство бүләкләрен гамәлгә кертә, ул бүләкләр турында нигезләмәне һәм аларның тасвирламасын  раслый, хезмәткәрләрне тармакның мактау билгеләре һәм мактау бүләкләре белән бүләкли;
раслый:
Министрлык аларны гамәлгә куючы вәкаләтләрен башкара торган оешмаларның уставларын, 
Министрлыкның структур бүлекчәләре турында нигезләмәләрне,
Министрлык хезмәткәрләренең вазифа инструкцияләрен,
аларны раслау закон белән йөкләнгән башка төрле актларны.
4.3. Министрлыкның структур бүлекчәләренең һәм хезмәткәрләренең эшчәнлеге нәтиҗәлелеген бәяләү Министрлык боерыгы белән расланган нәтиҗәлелек күрсәткечләре исемлеге нигезендә башкарыла.

* Татарстан Республикасының башкарма хакимият органнары функцияләренең Татарстан Республикасы Министрлар Кабинетының 2006 елның 02 маендагы 220 номерлы карары белән расланган кодификаторы буенча код билгесе.